3 साल तक दीपिका कक्कड़ ने की मदद, बोले- मेरा परिवार उनका एहसानमंद है
TV Serial Actor Shoaib Ibrahim Speaks About His Struggling Days. ससुराल सिमर का फेम शोएब इब्राहिम और दीपिका कक्कड़ जल्द ही पेरेंट्स बनने वाले हैं। दीपिका ने जहां टीवी शोज से ब्रेक ले रखा है, तो वहीं शोएब अपने लेटेस्ट शो अजूनी में बिजी चल रहे हैं
ससुराल सिमर का फेम शोएब इब्राहिम और दीपिका कक्कड़ जल्द ही पेरेंट्स बनने वाले हैं। दीपिका ने जहां टीवी शोज से ब्रेक ले रखा है, तो वहीं शोएब अपने लेटेस्ट शो अजूनी में बिजी चल रहे हैं। एक्टर ने हाल ही में अपने स्ट्रगल के बारे में बात की और बताया कि कैसे उनकी पत्नी दीपिका बुरे दौर में उनके साथ खड़ी रहीं। शोएब ने कहा कि जब उनके पास कोई काम नहीं था, तब दीपिका ने उनकी बहुत मदद की थी।
दरअसल शोएब ने 2013 में टीवी शो 'ससुराल सिमर का' छोड़ दिया था। एक्टर ने माना कि वो किसी सीन में खड़े रहने के बजाए खुद पर काम करना चाहते थे और अच्छे रोल्स करना चाहते थे। लेकिन शो छोड़ने के बाद उनके पास तीन साल तक कोई काम नहीं था।
उन्होंने मेरा साथ तब दिया जब मेरे पास कुछ भी नहीं था- शोएब
ईटाइम्स से बातचीत के दौरान शोएब ने कहा- 'उस वक्त मेरे पास कुछ सेविंग्स रखी हुई थीं, जो बहुत काम आई। इसके बाद दीपिका ने मुझे बहुत सपोर्ट किया और मैं इसे एक्सेप्ट करने से कभी नहीं हिचकता। मैं इसे गर्व से स्वीकार करता हूं।'
'यही कारण है कि मैं उसके लिए कुछ भी करने में बिल्कुल नहीं सोचता, क्योंकि उन्होंने उस समय मेरा साथ दिया था, जब मेरे पास कुछ भी नहीं था। मेरे पिता के पास भी कुछ बचत थी, जिसका हमने इस्तेमाल किया। हमारा पूरा परिवार दीपिका का एहसानमंद है क्योंकि उन्होंने हम पर हमेशा प्यार बरसाया। हर तरह से हमें सपोर्ट किया।’
दीपिका तब मेरी दोस्त थीं, उन्होंने मुझे बहुत सपोर्ट किया
शोएब ने आगे कहा- 'मैं शो छोड़ने से डर रहा था, लेकिन मुझे पता था कि बड़ी चीजें करने के लिए रिस्क तो लेना होगा। जब मैं शो में काम कर रहा था, तब मेरे पास कुछ सेविंग्स हो जाती थी। दीपिका उस समय मेरी करीबी दोस्त थीं और वो हमेशा मुझे सपोर्ट करती थीं। मेरे शो छोड़ने के बावजूद हमारे बीच एक अच्छा बॉन्ड था। धीरे-धीरे मैंने काम किया और खुद को तैयार किया। मैंने उन तीन सालों में खुद को बेहतर बनाया।'
कोई लौट के आया है और नच बलिए से दोबारा बनाई पहचान 
3 साल के ब्रेक के बाद शोएब इब्राहिम ने 2017 में शो ‘कोई लौट के आया है’से वापसी की थी। उसी साल दीपिका कक्कड़ के एक्टर नच बलिए में भी नजर आए थे। इसके बाद उन्होंने जीत गई तोहे पिया मोरे, ईश्क मे मरजावां और फिल्म बटालियन 609 में जैसे शोज में काम किया। एक्टर इन दिनों अजूनी में लीड रोल निभा रहे हैं। इसके अलावा वो दीपिका के साथ व्लॉग भी बनाते हैं, जिसके जरिए वो फैंस से जुड़े रहते हैं।